Wöu d Lili a däm nöie Zeut so fescht fröid het gha u Sommerferie si gsy, het sie a däm Abe dörfe ds Zeut im Garte ufstelle u drin übernachte. Am nächschte Tag sie ihri Gspändli ids Zeut cho spile u ou die hei gfunge, zeutle sig öppis vom Beschte überhoupt u si später ihrne Eutere i de Ohre gläge, sie wöugi uf dr Stell genau o so nes Zeut wie d Lili eis heigi, schüsch mache si vou Terror.